CELEX: 62015TN0726
Language: lt
Date: 2015-12-15 00:00:00
Title: Byla T-726/15: 2015 m. gruodžio 15 d. pareikštas ieškinys byloje Blaž Jamnik ir Blaž/Parlamentas

14.3.2016   
            
            
               LT
            
            
               Europos Sąjungos oficialusis leidinys
            
            
               C 98/45
            
         2015 m. gruodžio 15 d. pareikštas ieškinys byloje Blaž Jamnik ir Blaž/Parlamentas
   
   (Byla T-726/15)
   (2016/C 098/60)
   Proceso kalba: slovėnų
   
      Šalys
   
   
      Ieškovės: Jožica Blaž Jamnik (Liubliana, Slovėnija) ir Brina Blaž (Liubliana), atstovaujamos advokato D. Mihevc
   
      Atsakovas: Europos Parlamentas
   
      Reikalavimai
   
   Ieškovės Bendrojo Teismo prašo:
   
               —
            
            
               pripažinti, kad viešojo pirkimo dalyvio atranka procedūroje INLO.AO-2013-051-LUX-UGIMBI-06 yra neteisėta,
            
         
               —
            
            
               panaikinti viešojo pirkimo dalyvio atranką,
            
         
               —
            
            
               atrinkti ieškoves kaip geriausią pasiūlymą pateikusias viešojo pirkimo dalyves,
            
         
               —
            
            
               nepatenkinus pirmiau nurodytų reikalavimų, priteisti ieškovėms 3 852 384,60 EUR dydžio žalos atlyginimą tuo atveju, jei jos nebus atrinktos kaip geriausią pasiūlymą procedūroje INLO.AO-2013-051-LUX-UGIMBI-06 pateikusios viešojo pirkimo dalyvės,
            
         
               —
            
            
               kompensuoti ieškovėms bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovės remiasi dviem pagrindais.
   
               1.
            
            
               Pirmasis ieškinio pagrindas susijęs su Reglamento (ES, Euratomas) Nr. 966/2012 (1) 113 straipsnio pažeidimu.
               Ieškovių teigimu, geriausio pasiūlymo atranka buvo atlikta pažeidžiant minėto reglamento 113 straipsnį, nes nesilaikyta iš anksto nustatytų kriterijų, nurodytų specifikacijose.
            
         
               2.
            
            
               Antrasis ieškinio pagrindas susijęs su neteisėtu atrankos procedūros vykdymu.
               Šiuo klausimu ieškovės tvirtina, kad projektas, vaizdinė medžiaga ir statistiniai skaičiavimai, kuriuos jos buvo pridėjusios prie savo pasiūlymo, iš tiesų nebuvo išnagrinėti, nes nebuvo perduoti iš Liublianos biuro į Liuksemburgą sprendimui priimti.
            
         
      (1)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, p. 1).